باش ناظیرین یاردیمجیسی محمت شیمشک باشچیلیغین‌داکی نماینده هئیتی روسیا طرفین‌دن تطبیق ائدیلن اقتصادی تحریملره سون قویولماسینی موذاکیره ائتمک اوچون بوگون مسکوایا سفر ائده‌جک.
ایقتیصاد ناظیری نیهات زیبکچی‌نین ده آرا‌لاریندا اولدوغو هئیت روسیا باش ناظیری‌نین معاوینی آرکادی دوورکوویج ایله گؤروشه‌جک.
نماینده هئیت‌لری آراسیندا کئچیریله‌جک گؤروش‌لرده تزه میوه و سبزه وارداتیندا تطبیق ائدیلن تحریملره سون قویولماسی گوندمه آلینا‌جاق.
گؤروش‌مه لرده همچنین تیکینتی ایشلری باشدا اولماقلا بو سکتورداکی تحریم لر ایله تورک ایشچی چالیشدیریلماسینا دایر قاداغا قرارینا سون قویولماسی، ویزا رژیمینده کئچمیش قرارلارین تطبیق ائدیلمه‌سینه ایمکان یارادیلماسی، یول نقلیاتین‌داکی محدودیت‌لره سون قویولماسی ایله علاقه‌لی ایستک‌لر ده چات‌دیریلا‌جاق.
